|  |
| --- |
| Pedagogisk ROMPLAN – periode: 2022/23  Fløy: Newton  Rom: Torget    Mål for rommet:  - At barn skal få oppleve konstruksjonslek i sosialt samspill med andre barn og  voksne.  - At barnegruppen skal utvikle sine fantasifulle og kreative sider.  - At barnegruppen finner seg gode språkmodeller, konfliktløsere, deltagende og inspirerende voksne.  - At barna møter engasjerte voksne som ser barnas interesser og spiller videre på det |
| Generell informasjon og retningslinjer for rommet |
| -: Torget er delt inn i 4 kroker   1. Puslespillkrok 2. Farge-og form krok 3. Dyr-og konstruksjonskrok 4. Bibliotek   -: Her får de mulighet til å være i smågrupper i en av fire mindre kroker. Dette kan hjelpe dem til å utforske og undre seg over de materialene de finner på torget. På hver krok er det en grense for hvor mange barn det kan være. Dette er noe de kan trenge hjelp til av voksne og barn som er eldre enn seg.  Den voksne må alltid utøve skjønn med tanke på antall barn på rommene. Når de er ferdig å leke med en aktivitet er det viktig at de rydder opp etter seg og forlater rommet slik det var når de startet å leke der. Barna skal bruke et visst tidsrom i hver enkel krok og ikke vingle frem og tilbake for å oppøve konsentrasjon og å finne ro med det de driver med.  Rammeplanen legger vekt på at barnehagen skal legge til rette for at barna skal utforske og oppdage matematikk i dagligliv, i teknologi, natur, kunst og kultur og ved selv å være kreative og skapende; RP 2017, s. 53 |
| -: Hvilke fagområder ligger til grunn? |
| -Antall, rom og form  - Kommunikasjon, språk og tekst  - Kunst, kultur og kreativitet |
| Hva finnes av materiale her? |
| - Byggematerialer av ulik karakter: tre, plast, lett, tungt, materialer som dyr og klosser i ulike former og størrelse  - Materiell i ulike farger som eksempelvis kan sorteres eller telles.  - Puslespill  -Sjakk  -Nettbrett  -Lange bord  -Stoler  - Bøker og puter |
| Hva kan barna oppleve/erfare i rommet? |
| Her kan jeg få oppleve rolige konstruksjonsleker sammen med andre barn, hvor jeg også kan få mulighet til å leke med rollelek gjennom bruken av duplo, dyr og ting de konstruerer.  Lese bøker sammen med andre barn og voksne som stimulerer fantasi og språkutvikling |
| Hva er den voksne sin rolle i rommet? |
| Her er det viktig at den voksne har oversikt og holder seg til de gitte reglene om barneantall. Hjelpe barna til å komme i gang med en lek og veilede de om det er behov for det. Den voksne skal være en god språkmodell, deltaker og veilede i konfliktløsing. |
| Fremdriftsplan |
| Dette er et rom som brukes mye og som brukes aktivt.  Her skal vi se på hvordan barnegruppen utvikler seg, bytte ut materialer etterhvert som vi ser at det er nødvendig |
| Progresjon |
| Viktig at lekene på torget skaper progresjon for alle aldersgrupper. Blir det lite utfordring for de eldste må vi finne nye og mer avanserte leker. Vi må følge med på utviklingen på alle aldersgrupper og vurdere hvilke leker som trenger å byttes ut i forhold til nivå og mestring. |